1270

1270 (MCCLXX) பழைய யூலியன் நாட்காட்டியில் புதன்கிழமை ஆரம்பமான ஒரு சாதாரண ஆண்டாகும்.

 நிகழ்வுகள் 
 ஆப்பிரிக்கா 
எட்டாவது சிலுவைப் போர்: பிரான்சின் ஒன்பதாம் லூயி மன்னர் மம்லூக் சுல்தானிடம் இருந்து சிலுவை நாடுகளைக் கைப்பற்ற எட்டாவது சிலுவைப் போரை தூனிசில் ஆரம்பித்தார்.
ஆகத்து 10 – யெக்கூனோ அம்லாக் [[எத்தியோப்பியா]வின் சாக்வி வம்சத்தைத் தோற்கடித்து, ஆட்சிக்கு உரிமை கோரி, சொலமனிய வம்சத்தை உருவாக்கினான். இது 1974 வரை நீடித்தது.
ஆகத்து 25 – பிரான்சின் ஒன்பதாம் லூயி மன்னர் தூனிசில் சிலுவைப் போரில் இறந்தார். குடிநீர் மாசடைந்ததால் இவர் இறந்திருக்கலாம் எனக் கருதப்படுகிறது.
அக்டோபர் 30 – தூனிசு கைப்பற்றப்பட்டதை அடுத்து எட்டாவது சிலுவைப் போர் முடிவுற்றது. ஒன்பதாம் லூயியின் சகோதரன் சிசிலியின் முதலாம் சார்லசுக்கும், தூனிசின் கால்பா முகம்மது அல்-முஸ்தான்சிருக்கும் இடையில் உடன்பாடு எட்டப்பட்டது.

 ஆசியா 
ஆசுக்கெலன் என்ற பண்டைய நகரத்தை மம்லூக் சுல்தான் பைபார் சிலுவை நாடுகளிடம் இருந்து கைப்பற்றினான். இந்நகரம் பின்னர் மீளமைக்கப்படவில்லை.
தப்ரீசு நகரம் (இன்றைய ஈரானில்) மங்கோலியரின் தலைநகராக்கப்பட்டது.
இலங்கையில் நான்காம் விஜயபாகுவின் ஆட்சிக் காலம்
சாவகன் மைந்தன் இலங்கையின் தெற்குப்பகுதியை படையெடுக்க முயல முதலாம் மாறவர்மன் குலசேகர பாண்டியன் தலைமையில் பாண்டியர் படை ஈழத்தின் மீது படையெடுத்து சாவகன் மைந்தனை தோற்கடித்தது.

 ஐரோப்பா 
பெப்ரவரி 16 – லித்துவேனியா லிவோனியரை உறைந்த பால்டிக் கடல் சமரில் வென்றது.
திசெம்பர் – அரிசுட்டாட்டிலின் ஆக்கங்களில் இருந்து உருவான அவ்ரோவிசம் மெய்யியலின் சர்ச்சைக்குரிய கருத்துகள் கத்தோலிக்க திருச்சபையால் தடை செய்யப்பட்டன.
இபின் அல் அய்தமின் ஒளியியல் தொடர்பான 200-ஆண்டுகள் பழமையான ஆய்வுக்கட்டுரைகள் அரபு மொழியில் இருந்து இலத்தீனுக்கு மொழிபெயர்க்கப்பட்டன.
சமக்கிருதத்தில் கிமு 200களில் எழுதப்பட்ட பஞ்சதந்திரம் நூல் இலத்தீனுக்கு எபிரேயம் மூலமாக மொழிபெயர்க்கப்பட்டது.

 பிறப்புகள் 
நாம்தேவ், மராத்திய புனிதர், புலவர் (இ. 1350)
வில்லியம் வேலசு, இசுக்கொட்டிய நாட்டுப்பற்றாளர்

 இறப்புகள் 
சந்திரபானு, தாய்லாந்து மன்னர்

 மேற்கோள்கள்